П Р О Т О К О Л    № 38
от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

18 ноември 2014 г.

Днес, 18.11.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ  - отсъства
МАРИЯ КУЗМАНОВА  - отсъства
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС експертните сътрудници към комисията: Красимира Василева – началник отдел „ЮОДКВСС”, дирекция „Правна”, и Румен Митев – главен експерт статистик, отдел „САОД”, дирекция „ИТСС”.

След разисквания по предварително обявения дневен ред и допълнително постъпило предложение от г-н Румен Георгиев

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към днешния дневен ред:
- Предложение за промяна на срока за изпълнение на дейност 2.5, залегнала в Годишния план за дейностите на комисията за 2014 г., а именно – Дискусионна кръгла маса за натовареността на следователите - като точка 6 от дневния ред.

1. ОТНОСНО: Извлечение от Протокол № 47/05.11.2014 г., /т. 3/, от заседание на Комисия „Международна дейност” с приложен превод от английски език на Проекта на описателна част на Доклад за Българя от Четвъртия кръг на оценка – Превенция на корупцията по отношение на народните представители, съдиите и прокурорите, и искане да се предостави статистическа информация по въпросите, касаещи щатната численост на магистратите.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
1.1. Приема отговора на посочените два въпроса, изготвен от експертния сътрудник към комисията Румен Митев.
1.2. Изпраща отговора на посочените два въпроса на Комисия „Международна дейност” за сведение.

2. ОТНОСНО: Обсъждане на активността на участие на съдиите в процеса на попълване на он-лайн анкетата за изследване на натовареността.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение данните от статистиката за активността на съдиите в процеса по попълване на он-лайн анкетата за натовареността на съдиите към 14.11.2014 г.
2.2. Данните от статистиката за активността на съдиите на процеса по попълване на он-лайн анкетата за натовареността на съдиите да бъде предложена като допълнителна точка към дневния ред за заседание на ВСС на 20.11.2014 г.
2.3. Предвид ниската активност на съдиите в процеса по попълване на он-лайн анкетата за натовареността към 14.11.2014 г., и необходимостта от валиден обем от данни, като резултати от изследването с цел определяне на норма на натовареност и тежест на отделните видове разглеждани дела, предлага на Висшия съдебен съвет да вземе следното решение:

ПРОЕКТ

ВИСШИЯТ СЪДЕБЕН СЪВЕТ
Р Е Ш И:

1. ПРИЕМА за сведение данните от статистиката за активността на съдиите в процеса по попълване на он-лайн анкетата за натовареността, към 14.11.2014 г.
2. Предвид необходимостта от достатъчен обем данни за валидизиране на резултатите от изследването, чрез които ще бъде   определена тежест на отделните видове разглеждани дела, а съответно и норма на натовареност на съдиите, НАПОМНЯ на всички съдии в страната /с изключение на върховните и военните/, че могат да се включат в попълването на он-лайн анкетата за натовареността в срок до 30.11.2014 г.
3. Решението по горната точка да бъде сведено до знанието на съдиите във всички съдилища /с изключение на ВКС, ВАС, военните съдилища и Военно-апелативен съд/ чрез административните ръководители.

3. ОТНОСНО: Писмо изх. № 2807/13.11.2014 г. на председателя на Окръжен съд Ямбол във връзка с участие на съдиите от съда в процеса по попълване на он-лайн анкетата за изследване на натовареността /вх. № 91-00-090/17.11.2011 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема писмото от председателя на Окръжен съд Ямбол във връзка с участие на съдиите в съда в процеса по попълване на он-лайн анкетата за изследване на натовареността и го включва като приложение към материала по предходната точка, който ще бъде внесен за обсъждане от Висшия съдебен съвет на заседание на 20.11.2014 г.

4. ОТНОСНО: Извлечение от Протокол № 48/12.11.2014 г. на Комисия „Международна дейност” /т. 7/ с искане за предоставяне на отчетна информация  по Приложение 1 от Националната програма за реформи, Европа 2020, за периода 1 май – 31 октомври 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Възлага на експертния сътрудник към комисията Красимира Василева да подготви проект за отчет за периода 1 май – 31 октомври 2014 г. по мярка 5.16 от Приложение 1 от Националната програма за реформи Европа 2020.

5. ОТНОСНО: Програма за посещението на Матю Клайман и Брайан Острьом – съдебни научни консултанти от Националния център на щатските съдилища, което ще се състои в периода 1 - 12 декември 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
5.1. Приема за сведение предварителната програма за посещението на г-н Клайман и г-н Острьом в периода 1 – 12 декември 2014 г.
5.2. Да се направи запитване до Националния институт по правосъдието за предоставяне на зала със съответно техническо оборудване за симултантен превод за 12.12.2014 г. от 10.00 ч. за предвидената по програмата кръгла маса.
5.3. Възлага на Сектор „Протокол” в Дирекция „Публична комуникация и протокол” от администрацията на ВСС да създаде съответната организация за изпращане на покани за кръглата маса, предвидена в програмата за 12.12.2014 г. по списък, който ще бъде предоставен допълнително от комисията.

6. ОТНОСНО: Предложение за промяна на срока за изпълнение на дейност 2.5, залегнала в Годишния план за дейностите на комисията по натовареност за 2014 г., а именно – Дискусионна кръгла маса за натовареността на следователите.

Дейност 2.5 от Годишния план за дейностите на Комисията по натовареност е предвидена за изпълнение в срок до 30.09.2014 г.
Предвид необходимост от обсъждане на предложения за законови промени отговорникът по дейността предлага срокът за изпълнение да бъде изместен за първото тримесечие на 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
6.1. Приема предложението срокът за изпълнение на дейност 2.5 от Годишния план за дейностите на КАОСНОСВ за 2014 г., да бъде изместен за първото тримесечие на 2015 г.
6.2. Обръща внимание на сътрудниците и експертите към комисията при подготвяне на проекта за Годишен план за дейностите на КАОСНОСВ за 2015 г. да включат като дейност и Дискусионна кръгла маса за натовареността на следователите.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ